
Извршни одбор ФСР Западне Србије, на седници одржаној 01.07.2026.године, а на основу чл.53. Статута ФСР Западне Србије, усвојио је 


ОДЛУКУ
О СИСТЕМУ СТАЛНИХ ТАКМИЧЕЊА ЗА ПРВЕНСТВА 
ФУТСАЛ ЛИГА ФСРЗС
ЗА ТАКМИЧАРСКУ СЕЗОНУ 2026/2027.


Члан 1.
Првенствено такмичење у Трећој Футсал лиги у такмичарској сезони 2026/2027. и надаље биће организовано у јединственој лиги која броји 12 екипа и одиграваће се по двоструком бод-систему са 22 кола (јесењи и пролећни део). 

Члан 2.
Првенствена такмичења у Футсал Регионалним лигама ФСРЗС у такмичарској 2026/2027. биће организована у ДВЕ групе, и то:

-ФУТСАЛ РЕГИОНАЛНА ГРУПА „А“ ЛИГА, коју сачињавају клубови са територије ФС Града Крагујевца, ФС Рашког округа, ФС Моравичког округа, ФС Златиборског округа, ФС Браничевског округа и ФС Подунавског округа и броји највише 12 екипа;

-ФУТСАЛ РЕГИОНАЛНА ГРУПА „Б“ ЛИГА, коју сачињавају клубови са територије ФС Мачванског округа, ФС Колубарског округа и ФС Шумадијског округа и броји највише 12 екипа;

Члан 3.
Првенствена такмичења у Регионалним футсал лигама у такмичарској сезони 2026/2027. одиграваће се по двоструком бод-систему са 14 кола (јесењи и пролећни део).

Члан 4.
	По завршетку такмичарске сезоне 2026/2027. и надаље, првопласирана екипа Футсал Треће лиге прелази у Другу футсал лигу Србије.
	По завршетку такмичарске сезоне 2026/2027. и надаље, првопласиране екипе Футсал Регионалних лига групе „А“ и „Б“ прелазе у Футсал Трећу лигу ФС РЗС.
	По завршетку такмичарске 2026/2027, па надаље, другопласиране екипе обе групе регионалних лига (А и Б), као и најслабије пласирана екипа Треће футсал лиге која није испала сходно Пропозицијама такмичења, одиграће утакмице „баража“ за једно место у Трећој футсал лиги.
	
	Утакмице „баража“ играће се на тај начин што ће прво међусобно играти другопласиране екипе регионалних лига и то две утакмице, једну код куће, другу у гостима. Победник првих „бараж“ утакмице одиграће финале са најслабије пласираном екипом Треће футсал лиге која није испала сходно Пропозицијама такмичења, а победник финала баража обезбедиће место у Трећој футсал лиги. У финалу баража одиграће се две утакмице. Жребом се одређује домаћинство.

Члан 5.
По завршетку такмичарске сезоне 2026/2027. и надаље из Треће футсал лиге испада 1 (једна) последњепласирана екипа, као и још онолико екипа колико се евентуално врати из Друге футсал лиге Србије, а које територијално припадају ФСР Западне Србије.
По завршетку такмичарске сезоне 2026/2027. из Регионалних футсал лига група „А“ и „Б“ испада последњепласирана екипа.

Члан 6.
По завршетку такмичарске 2026/2027. и надаље у Регионалне лиге „А“ и „Б“ директно улазе новоформирани футсал клубови према територијалној припадности одговарајућој групи регионалне лиге из члана 1. ове Одлуке.
	
Члан 7.
За све што није регулисано овом Одлуком примењиваће се одредбе Правилника о фудбалским такмичењима ФСС и Одлуке надлежних органа ФСР Западне Србије.

Члан 8.
	Ова одлука ступа на снагу даном усвајања, а примењиваће се од почетка такмичарске 2026/2027.године.

